CELEX: 32014R1201
Language: ro
Date: 2014-11-07 00:00:00
Title: Regulamentul (UE) nr. 1201/2014 al Consiliului din 7 noiembrie 2014 de ajustare, cu efect de la 1 iulie 2011 , 1 iulie 2012 și 1 iulie 2013 , a ratei contribuției la sistemul de pensii al funcționarilor și al celorlalți agenți ai Uniunii Europene

8.11.2014   
            
            
               RO
            
            
               Jurnalul Oficial al Uniunii Europene
            
            
               L 325/1
            
         REGULAMENTUL (UE) NR. 1201/2014 AL CONSILIULUI
   din 7 noiembrie 2014
   de ajustare, cu efect de la 1 iulie 2011, 1 iulie 2012 și 1 iulie 2013, a ratei contribuției la sistemul de pensii al funcționarilor și al celorlalți agenți ai Uniunii Europene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, stabilite în Regulamentul (CEE, Euratom, CECO) nr. 259/68 al Consiliului (1), în special articolul 83a și anexa XII,
   având în vedere propunerea Comisiei Europene,
   întrucât:
   
               (1)
            
            
               Scopul articolului 19 din anexa XIII la Statutul funcționarilor, astfel cum a fost modificat ultima dată prin Regulamentul (UE, Euratom) nr. 1023/2013 al Parlamentului European și al Consiliului (2), este de a permite instituțiilor Uniunii să ia măsurile necesare pentru a-și soluționa litigiile referitoare la ajustarea remunerațiilor și a pensiilor pentru anii 2011 și 2012 și la ajustarea din 2011 a contribuției la sistemul de pensii, astfel încât să respecte o hotărâre a Curții de Justiție a Uniunii Europene, ținând seama în mod corespunzător de așteptările legitime ale personalului conform cărora Consiliul urmează să decidă în fiecare an cu privire la ajustarea ratei contribuției la sistemul de pensii.
            
         
               (2)
            
            
               Ca parte a unei abordări globale care vizează soluționarea litigiilor și pentru a respecta hotărârea Curții de Justiție din 19 noiembrie 2013 în cauza C-63/12 (3), Comisia/Consiliul, Parlamentul European și Consiliul au adoptat Regulamentele (UE) nr. 422/2014 (4) și (UE) nr. 423/2014 (5), care ajustează, începând cu 1 iulie 2011 și 1 iulie 2012, remunerația și pensia funcționarilor și ale celorlalți agenți ai Uniunii Europene. Respectivele ajustări necesită ajustarea retroactivă corespunzătoare a ratei contribuției la sistemul de pensii pentru anii 2011, 2012 și 2013.
            
         
               (3)
            
            
               În conformitate cu articolul 13 alineatul (3) din anexa XII la Statutul funcționarilor, Eurostat a prezentat rapoarte privind evaluările actuariale pentru anii 2011, 2012 și 2013 ale sistemului de pensii, în care sunt actualizați parametrii menționați în anexa respectivă. Conform acestei evaluări și având în vedere în mod corespunzător articolul 4 alineatul (6) din anexa XII la Statutul funcționarilor, rata contribuției necesare pentru menținerea unui echilibru actuarial al sistemului de pensii este de 11 % începând de la 1 iulie 2011, 10 % începând de la 1 iulie 2012 și 10,9 % începând de la 1 iulie 2013.
            
         
               (4)
            
            
               Prin urmare, pentru asigurarea echilibrului actuarial al sistemului de pensii al funcționarilor și al celorlalți agenți ai Uniunii Europene, rata contribuției ar trebui să fie ajustată retroactiv la 11 % din salariul de bază începând cu 1 iulie 2011, la 10 % din salariul de bază începând cu 1 iulie 2012 și la 10,9 % din salariul de bază începând cu 1 iulie 2013,
            
         ADOPTĂ PREZENTUL REGULAMENT:
   Articolul 1
   Rata contribuției menționate la articolul 83 alineatul (2) din Statutul funcționarilor este de:
   
               —
            
            
               11 %, cu efect de la 1 iulie 2011;
            
         
               —
            
            
               10 %, cu efect de la 1 iulie 2012;
            
         
               —
            
            
               10,9 %, cu efect de la 1 iulie 2013.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2014.
      
         
            Pentru Consiliu
         
         
            Președintele
         
         P. C. PADOAN
      
   
   
      (1)  JO L 56, 4.3.1968, p. 1.
   
      (2)  Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (JO L 287, 29.10.2013, p. 15).
   
      (3)  Nepublicată încă în Repertoriu.
   
      (4)  Regulamentul (UE) nr. 422/2014 al Parlamentului European și al Consiliului din 16 aprilie 2014 de ajustare, începând cu 1 iulie 2011, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (JO L 129, 30.4.2014, p. 5).
   
      (5)  Regulamentul (UE) nr. 423/2014 al Parlamentului European și al Consiliului din 16 aprilie 2014 de ajustare, începând cu 1 iulie 2012, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (JO L 129, 30.4.2014, p. 12).